CELEX: 32014R0758
Language: et
Date: 2014-07-10 00:00:00
Title: Komisjoni rakendusmäärus (EL) nr 758/2014, 10. juuli 2014 , teatavate kaupade klassifitseerimise kohta kombineeritud nomenklatuuris

15.7.2014   
            
            
               ET
            
            
               Euroopa Liidu Teataja
            
            
               L 207/4
            
         KOMISJONI RAKENDUSMÄÄRUS (EL) nr 758/2014,
   10. juuli 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      Lisa
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ringikujuline silikoonist toode, mille läbimõõt on ligikaudu 10–15 mm ja paksus ligikaudu 3 mm. Tootel on keskel ristikujuline sisselõige. Tootel ei ole mehaanilisi komponente.
                  Toodet kasutatakse koos pealekeeratava korgi ja kaanega. Toode pannakse pealekeeratava korgi sisse ja kork koos tootega keeratakse pudelikaela otsa.
                  Toode takistab poolvedela aine, näiteks majoneesi või ketšupi valgumist pudelist välja, kui pudel pööratakse põhjaga ülespoole. Kui kaas on avatud ja pudel pööratakse põhjaga ülespoole, saab pudelis olevat ainet ristikujulise sisselõike kaudu välja suruda, pigistades pudelit käega.
                  Vt foto (1).
               
               
                  3926 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3926, 3926 90 ja 3926 90 97 sõnastusega.
                  Kuna toode ei saa korgi ülesannet täita iseseisvalt, vaid ainult siis, kui see on paigutatud pealekeeratava korgi sisse, käsitatakse seda korgi lisandina. Seepärast ei saa seda klassifitseerida rubriiki 3923 kuuluvaks korgiks, kaaneks, kapsliks või muuks selliseks sulguriks.
                  Toode laseb poolvedela aine pealekeeratava korgi sisse, kuid ise ei juhi vooluava avanemist ega sulgumist ja seepärast sellega ei reguleerita vedeliku voolamist vooluava avamise või sulgemisega. Toote klassifitseerimine rubriiki 8481 kuuluvaks kraaniks, klapiks, ventiiliks või muuks selliseks seadmeks on järelikult välistatud.
                  Kuna materjal, millest toode on valmistatud, on plastik, tuleb toode klassifitseerida CN-koodi 3926 90 97 alla kuuluvaks muuks plastist tooteks.
               
            
         (1)  Foto on üksnes illustratsiooniks.